《江城子 秋思》
清代·李雯

一篙秋水淡芙蓉。晚来风，玳云重。检点幽花，斜缀小窗红。

罗袜生寒香细细，怜素影，近梧桐。

栖鸦零乱夕阳中。叹芳丛，诉鸣蛩。半卷鸾笺，心事上眉峰。

玉露金波无意冷，愁灭烛，听归鸿。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。